Мишель Пфайффер
Мише́ль Мари́ Пфа́йффер (; 29.4.1958, , Калифорни, АПШ çур.) — американ актриси тата продюсерĕ. «Ылтăн глобус» (1990)BAFTA (1990), «Кĕмĕл упа» (1993) премисен лауреачĕ, çаплах «Оскар» тата «Эмми» премисен номинанчĕ.

Биографи

Çамрăклăх 
Пфайффер Калифорни штатĕнчи Санта-Ана хулара çуралнă. Ашшĕн нидерланд, нимĕç тата айриш кăкĕсем, амăшĕн — швед тата швейцар кăкĕсем пулнă. Килйышра çаплах Рик пиччĕшĕ (1955 çур.) тата икĕ йăмăкĕ, Диди тата Лори (1965 çур.) çитĕннĕ, вĕсем те актрисăсем. Мишель çуралсанах çемье Мидуэй-Ситине куçса кайнă, каярах Фаунтин-Вэлли хулана, унта ĕнтĕ 1976 çулта Пфайффер аслă шкулта вĕренсе тухнă.

Çакăн хыççăн хĕр пĕр вахăт хушă «Вонз» супермаркетре кассир вырăнĕнче тăрăшнă, кайран Голден Вест колледжне вĕренме кĕнĕ, унта вăл  Альфа-Дельта-Пи тăванлăхĕн пайташĕ пулнă, юриспруденцие алла илнĕ, суд стенографисчĕ пулма шухăшланă. 1978 çулта Пфайффер «Мисс Орэндж» хитрелĕх конкурсĕнче çĕнтернĕ те «Мисс Калифорни» конкурса хутшăннă, улттăмĕш вырăна тухнă. Сцена çинче ăмăртусенче хăйне пултаруллă кăтартнă хыççăн, хăйне валли агента тара тытнă — интервьюсене çӳреме тытăннă.

1993 çулхи кăрлач уйăхĕнче Пфайффер Дэвид Э. Келли сценариста тĕлпулнă. 1993 çулхи чӳкĕн 13-мĕшĕнче мăшăрланнă. Келлипе паллашичченех Пфайффер хĕрачана усрава илес пирки процесса пуçланă, 1993 çулхи пуш уйăхĕнче Клаудия Роуз хĕрача-пепкене килйыша кĕртнĕ. 1994 çулхи çурла уйăхĕнче Пфайффер Джон Генри ывăла çуратнă.

Карьера

Пайăр çынсем 
Мишель 1981 çулта Питер Хортона качча кайнă, унпа вăл Милтон Кацеласăн актёрсен курсĕсенче паллашнă. 1988 çулта уйрăлнă. 1989 - 1992 çулсенче Пфайффер Фишер Стивенпе тĕлпуллашнă. Çаплах «Опасные связи» фильмри коллегипе, Джон Малковичпе, туслă пулнă.

Фильмографи

Асăрхавсем

Каçăсем 

BAFTA премин лауреачĕсем
АПШ киноактрисисем
1958 çулта çуралнисем
Акан 29-мĕшĕнче çуралнисем